Прадстаўнікі слонімскага згуртавання дэмакратычных сіл падалі заяўку ў мясцовы райвыканкам аб правядзенні ў гарадскім парку 25 сакавіка мітынгу, прысвечанага Дню Волі. Пад заяўкай падпісаліся слонімцы Іван Шэга і Мікалай Ракевіч. Мэта мерапрыемства — публічнае адзначэнне чарговых угодкаў абвяшчэння Беларускай Народнай Рэспублікі, а таксама абмеркаванне і выказванне грамадзянамі свайго стаўлення да надзённых праблемаў грамадска-палітычнага жыцця ў Беларусі. Цяпер арганізатарам застаецца чакаць рашэння райвыканкама аб дазволе ці адмове ў правядзенні мітынгу. Заметили ошибку? Выделите текст, нажмите Ctrl+Enter и оставьте замечание!